ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ነዚ ፈለግ ነምልኾ ኢና ኔርና፡ ሎሚ ግና ክንሪኦ እውን ኣይንደልን" 20 ጥቅምቲ 2017 ምንጪ ስእሊ, Jonathan Rashad መግለጺ ስእሊ, ሩባ ኣባይ ኣብ ግብፂ መአከቢ ርስሓትን ጎሓፍን ይኸውን። እዚ ናይ መወዳእታ ናይ እግሪ ጉዕዞና፡ ናይቲ ኣብ ዓለም ዝነውሐ ፈለግ-ካብቲ ምንጩ ዝኾነ ቀላይ ጣና ክሳብቲ ናብ ባሕሪ መዲተራንያን ዝጽንበረሉ እዩ። ፈለግ ናይል ኣብ ካይሮ ምስ በጽሐ ኣመና ረሳሕ'ዩ ዝኸውን። ገማግም እቲ ፈለግ ብጎሓፍ ዝመልአን፡ ማዩ'ውን ብናይ ሽቓቕ ርስሓት ሓፊሱን ብመርዚ ከብለጭልጭ'ዩ ዝረአ። ድሮ ሓረስቶት ሰሜናዊ ደልታ፡ ብሕጽረት ማይ ከማርሩ ጀሚሮም ኣለዉ። ምኽንያቱ ድም እቲ ውሑድ ማይ በቶም ዝተዓብሱ ናይ መስኖ ካናለታት ክሓልፍ ይሽገር ስለዘሎ'ዩ። ብዝሒ ህዝብን ብከላን፡ ፈለግ ናይል (ኣባይ) ነዚ ፅዕንቶ ይፃወሮዶ ይኸውን?
